Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7601

c) Amennyiben a Közösség többi részében a csatlakozás időpontját követően már hatályban lesznek piacellenőrzési intézkedések, a spanyol kormány ugyanúgy részt vesz az ilyen intézkedések kidolgozásában, mint a többi tagállam; a Spanyol Királysággal szemben elfogadott intézkedéseknek támogatniuk kell a spanyol vas- és acélipari harmonikus integrációját a Közösség egészébe. Ennek érdekében a Spanyolországgal szemben elhatározott intézkedések ugyanazokon az elveken alapulnak, mint amelyeken a Közösség területén érvényesülő szabályok. Ezen intézkedéseket a Közösség többi részére alkalmazandó intézkedésekkel egyidejűleg és az azokra alkalmazandó eljárásnak megfelelően kell elfogadni. Együttes nyilatkozat a mezőgazdasági termékek spanyolországi árairól

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes